บขส.ประกาศไม่ขายตั๋ว”ตุ๊กตาลูกเทพ”
บขส.ประกาศไม่ขายตั๋ว"ตุ๊กตาลูกเทพ"
27 ม.ค. 2559

นายนพรัตน์ การุณยะวนิช รองกรรมการผู้จัดการใหญ่ฝ่ายบริหารการเดินรถ รักษาการแทนกรรมการผู้จัดการใหญ่ บริษัท ขนส่ง จำกัด (บขส.) เปิดเผยถึงกรณีข่าวเรื่องการจำหน่ายตั๋วโดยสารให้ตุ๊กตาลูกเทพ ว่า บขส. ได้ประชุมหน่วยงานที่เกี่ยวข้อง เพื่อทำความเข้าใจเกี่ยวกับแนวทางปฏิบัติในการนำตุ๊กตาลูกเทพขึ้นบนรถโดยสาร ซึ่งที่ประชุม เห็นว่า เพื่อให้มีหลักปฏิบัติในแนวทางเดียวกันและสอดคล้องกับมาตรฐานความปลอดภัย บขส. จะไม่จำหน่ายตั๋วโดยสารให้กับตุ๊กตาลูกเทพ โดยกำหนดให้ตุ๊กตาลูกเทพเป็นสัมภาระ ไม่ใช่ผู้โดยสาร
ดังนั้น หากผู้ใช้บริการนำตุ๊กตาลูกเทพติดตัวมาด้วย จะถือเป็นสัมภาระชิ้นหนึ่ง ซึ่งต้องปฏิบัติตามหลักเกณฑ์ของ บขส. ที่ต้องไม่กระทบสิทธิ์ของผู้อื่น วางสัมภาระในที่ที่เหมาะสม และทั้งนี้อาจมีมาตรการตรวจตราอย่างใกล้ชิด เพื่อป้องกันเหตุ และผู้สวมรอยลักลอบขนสิ่งผิดกฎหมายมากับรถโดยสาร ซึ่งจะเป็นภัยต่อความมั่นคงของประเทศ